section_heading: Uloga zdravstva
paragraph_text: Za ovaj poremećajni oblik zlostavljanja jedinstvena je uloga koju imaju pružatelji zdravstvenih usluga tako što aktivno, iako nenamjerno, omogućavaju zlostavljanje. Reagirajući na brige i zahtjeve počinitelja, medicinski stručnjaci su često izmanipulirani u partnerstvo u zlostavljanju djeteta. Medicinski stručnjaci mogu biti lako zavedeni da propisuju dijagnostičke testove i terapije koje mogu biti bolne ili potencijalno štetne za dijete. Ako se zdravstveni djelatnik opire naručivanju daljnjih testova, lijekova, postupaka, operacija ili specijalista, počinitelj će napraviti tako da medicinski sustav izgleda nemarno jer odbija pomoći bolesnom djetetu i njegovom skrbniku. Poput i onih s Münchausenovim sindromom, poznato je da počinitelji često mijenjaju doktora sve dok ne pronađu onog koji je voljan zadovoljiti njihove potrebe. Iz tih razloga medicinski stručnjaci moraju biti educirani o poremećaju i o znakovima upozorenja kako bi ga mogli prepoznati kod žrtve, a i kod počinitelja.